[{"text_idx": "#000001", "text": "Developing the future workforce of Wales"}, {"text_idx": "#000004", "text": "Postiwyd ar January 9, 2023 gan karen.smith"}, {"text_idx": "#000006", "text": "Pan gafodd Sion Jones ei wneud yn ddi-waith yn 2020 ar o\u0302l bod yn gabolwr yn y diwydiant argraffu am 19 o flynyddoedd, roedd yn hwb annisgwyl iddo."}, {"text_idx": "#000011", "text": "\u201cRo\u2019n i\u2019n siomedig pan ges i fy ngwneud yn ddi-waith oherwydd ro\u2019n i\u2019n gweithio i\u2019r cwmni ers amser maith,\u201d meddai Sion. \u201cOnd, yn y diwedd, roedd yn hwb annisgwyl achos, er fy mod i\u2019n mwynhau\u2019r gwaith, doeddwn i ddim yn hapus yn gweithio shifftiau nos nac oriau hir oedd yn golygu nad oeddwn yn gweld llawer ar y teulu."}, {"text_idx": "#000012", "text": "\u201cRwy\u2019n difaru peidio a\u0302 dewis gwneud prentisiaeth mewn gwaith coed flynyddoedd yn o\u0302l. Rwy\u2019n hoffi rhoi cynnig ar DIY gartref ac ro\u2019n i\u2019n falch iawn o\u2019r cyfle i wneud prentisiaeth gydag Owen ar o\u0302l cael profiad o\u2019r gwaith am ddau fis yn ystod y pandemig."}, {"text_idx": "#000013", "text": "\u201cMae\u2019r swydd mor hyblyg. Mae pob diwrnod yn wahanol, gan ein bod ni\u2019n gweithio ar wahanol safleoedd ac rwy gartref am 5 o\u2019r gloch gan amlaf. Pan o\u2019n i\u2019n gweithio yn y ffatri, roedd pob diwrnod yr un peth.\u201d"}, {"text_idx": "#000017", "text": "Dywedodd Craig Davies, cynghorydd hyfforddiant mewn gwaith coed gyda Hyfforddiant Ceredigion Training, bod Sion yn \u201cddysgwr eithriadol sy\u2019n dysgu gwybodaeth a sgiliau yn sydyn\u201d."}, {"text_idx": "#000018", "text": "\u201cMae Sion yn batrwm o\u2019r hyn y dylai dysgwr fod,\u201d meddai. \u201cRwy wedi dweud wrtho y dylai fod wedi mynd yn saer coed 20 mlynedd yn o\u0302l achos mae\u2019n grefftwr naturiol ac yn gweithio\u2019n galed.\u201d"}]